JohanHeinsen/ENO huggingface dataset:
Aarhuus Stifts-Tidende, 1840-09-26
Blandinger. Et skrækkeligt Jordskjælv har aldeles ødelagt Staden Nachitschewan, beskadiget alle Husene i Eri wan og skrækkelig hæriet to armenianske Kredse, nemlig den scharirske og den surmalieskiske, hvor der end ikke er bleven en Landsby mere tilbage. Jorden er her i den Grad revnet, at al Udsæden af Bomuld og Riis gaaer tabt af Mangel paa Væde. Men det Vigtigste har dog tildraget sig i Nærheden af Ararat (et til Taurus=Kjæden hørende, 16,200 Fod høit, Bjerg, som ikke langt fra dets, med evig Snee og Jis bedækkede Top, hvor Armenianerne endnu troe at Noahs Ark staaer ufortæret, deler sig i tvende Spidser). Dette uhyre Bjerg har nemlig løsnet sig i sit Grundlag og paa en Strækning af 7 Werster udbredt rædsom Ødelæggelse, blandt Andet aldeles begravet den store Landsby Achuri, liig et andet Herculanum eller Pompeji. Flere tusinde Mennesker have fundet deres Død under de nedstyrtede uhyre Klippemasser. Til samme Tid trængte sig et tykt Fluidum, der siden har dannet sig til en Flod, ud af Bjergets gabende Kløfter, og væltede de omkomne Mennesker og Dyr med sig i sin mørke Strøm. Jordskjælvet har siden vedvaret daglig i de ovennævnte tvende Kredse, som derved aldeles ere blevne ødelagte.
Aarhuus Stifts-Tidende, 1840-09-26
Under en rædsom Stormflod i St. Petersborg, hvorved der anrettedes uhyre Ødelæggelse, var Keiseren traadt ud paa Vinterpalaiets Terrasse, hvorfra han kunde oversee en stor Deel af Nevaen og uddele sine befalinger. Man havde just bragt Keiseren den sørgelige Efterretning, at en Caserne, paa hvis Taget heelt Regiment havde søgt sit Tilflugtsted, var styrtet sammen og alle de Ulykkelige begravede i Bølgerne, da en Soldat, der var bleven revet bort tilligemed sit Skilderhuus, kom drivende forbi i dette ligesom i en Baad. Da han blev Keiseren vaer paa Terrassen, reiste han sig op i sit skrøbelige Fartøi og præsenterede Geværet; men i det samme fyldte en Bølge Skilderhuset med Vand, saa at det sank. Til Lykke var Soldaten en god Svømmer, og ved Hielp af Baade, som Keiseren lod udsende for at fiske ham op, blev han reddet.
Aarhuus Stifts-Tidende, 1840-09-26
Under den nærværende overordentlige Cours-Fluctuation paa Parises Børs erindre Bladene om følgende Tildragelse: En General, der kom hyppigt til Hove, besøgte en Morgenstund en berømt Banquier og fortalte denne blandt Andet: at Regjeringen i dette Øieblik havde modtaget Efterretning om den tyrkiske Flaades Ødelæggelse. Med tilsyneladende Ligegyldighed hørte Banquiren dette; men bad strax efter Generalen undskylde, at han et Øieblik lod ham være alene. I en halv Time saavel havde Generalen allerede kjedet sig, da Taalmodigheden begyndte at forgaae ham. Han vilde begive sig bort, men fandt Døren lukket: han ringede, men der kom Jngen; han aabnede et Vindue og raabte af alle Kræfter, men da det vendte ud til Haven, hørte Jngen ham. Først efter 2 fulde Timers Forløb kom Banquieren tilbage, gjorde mange Undskyldninger for sin lange Udeblivelse; men fortalte, at han havde arbeidet for dem Begge, idet han havde benyttet Generalens Efterretning paa Børsen. For at kunne drage den fulde Nytte deraf - sagde han - maatte Hemmeligheden strængt bevares. Nu antager jeg rigtignok, at Taushed er en af de allervanskeligste Dyder, paa hvis Udøvelse man aldrig kan stole, med mindre den er under Laas og Lukke. De ville tilgive mig denne min Mistro, der dog har været ligesaa meget i Deres egen, som i min Jnteresse; thi jeg har ved min Speculation gjort Dem til min Compagnon, og her er Deres Andeel i Gevinsten." Hermed rakte Banquiren Generalen 50 TusindfrancsSedler.
Aarhuus Stifts-Tidende, 1840-09-26
Jkke færre end 217 Personer havde hos Gouvernementet ansøgt om Tilladelse til, paa deres egen Bekostning at følge med Fregatten la Poule, som skal bringe Napoleons Levninger fra St. Helena til Europa. Men det blev afslaaet dem Allesammen. Jmidlertid var Lysten til at gjøre denne Expedition med hos Nogle saa stærk, at de forsøgte at eludere Forbudet paa den originaleste Maade. Saaledes havde en ung Mand, ved Navn Georges Daniel, den 2den Juli ladet sig engagere som Hautboist ved Fregattens Musikkorps. Den nye Musikants fine Tone, skjønne holdning, og især hans pecuniaire Midler, vakte Mistanke hos Capitainen, der ogsaa snart kom efter, at den Frivillige ei var nogen Anden end en ung Skribent fra Paris, som, under et antaget Navn, vilde bivaane Expeditionen, og, fra St. Helena af, sende sin Forlægger i Paris det Vigtigste og Nyeste af den hurtigste Vei. Uden Hensyn til hans Engagement blev han øieblikkeligt sat i Land. Ligesaa gik det Maleren Wylde, der havde indsmuglet sig i Fregatten som Kokkedreng, men, kort før Afreisen, blev røbet ved et Brev, som sendtes ham under hans virkelige Adresse. Espartero, den berømte Hertug af Vittoria, som endte Borgerkrigen i Spanien, er Sønnen af en Vognmand i Granatula. Da han lider af en chronisk Betændelse, saa tilbringer han sit Liv meest i Sengen. J Sengen dicterer han sine Planer, i Sengen, hører han Rapporter fra sin Stab og befaler Maneurerne; i Sengen modtager han Deputationerne, Lykønskningsadresserne, Laurbærkrandsene. Det er ikke at undres over, at han undertiden sover ind. Hans Tilstand tillader ham ikke den ringeste Anstrængelse. Kun i yderste Nødstilfælde sætter han sig paa Hesten, og hans Soldater fortælle, at han ofte, naar en Marsch havde varet for længe, var nødt til af Smerterne at stige af Hesten og vælte sig med Jammerhyl paa Jorden. En saadan General er vist ikke mulig i noget andet Land end Spanien, Dronning Victoria faaes den 19de Septbr. paa en Kjøretour, men skal have seet meget nedslaaet ud. Prindsesse Augusta ligger meget syg og uden Haab. Hun er den ældste efterlevende Datter af Kong Georg 141, Dronning Victorias Tante, og har aldrig været gift. Hun er født 1768. Den 13de Septbr. var hun saa slet, at da Efterretningen derom kom midt om Natten til Windsor, bad Dronningen sin Gemal om personligt at begive sig til Clarencehousei Paddington. Et eget Train blev sat i Gang for ham paa Jernbanen, og i 23 Minuter var han der.
Aarhuus Stifts-Tidende, 1840-09-26
Privatbreve fra London melde, at man nu hvert Øieblik ventede Dronningen af Englands Nedkomst. Hendes Fødselshielper, Sir James Clark, forlader ikke meere Slottet Windsor. Paa tredie Dagen af dette Aars Julifest i Paris blev en ung Knøs i de elysæiske Marker overordentlig beundret for sin Færdighed i at klavre. Tilsidst hentede han Fanen ned fra et opreist, meget høit Mastetræ, stillede sig paa Hovedet paa Toppen af Masten, lagde sig paa Maven paa samme og gjorde en Svømmendes Bevægelser med Hænder og Fødder, for et Stykke forkeert, d. v. s. med Benene i Veiret og Hovedet nedad, ned af Mastetræet; steg derpaa igjen paa samme Maade i Veiret, osv.
Aarhuus Stifts-Tidende, 1840-09-26
For ikke længe siden sprang Artilleriets Raketdepot i Grenoble i Luften. Dette foranledigedes ved Solstraaler, som faldt paa en Vinduesrude og koncentrerede sig i en Focus. James Hatton, Dagleier i New Radford, solgte forleden sin Kone til sin Nabo for – 1 Shilling. med det udtrykkelige Forbehold, at hvis han skulde fortryde Handelen, skal Konen leveres ham tilbage.
Aarhuus Stifts-Tidende, 1840-09-26
Processen mod den som Giftblanderske anklagede Fru Laffarge er nu i fuld Gang. Der er en Til strømmen uden Lige af Fremmede, som bivaane Debatterne. Fru Laffarge tilbagelægger Veien fra Fængslet til Justitspaladset i en Cabriolet. Damerne slaaes næsten om Pladserne.
Aarhuus Stifts-Tidende, 1840-09-26
J den franske By Ussac har man straffet en ung Mand, som havde forført en Pige og nægtet at ægte hende, paa en egen Maade. Man satte ham baglænds paa et Esel, og førte ham saaledes, under det forsamlede Folks Haanlatter, gjennem flere Byer. Han har klaget over den ham tilføiede Tort og forlangt en Skadeserstatning af 120 Fres.
Aarhuus Stifts-Tidende, 1840-09-26
Paa Veien fra Paris til Fontainebleau, i Landsbyen St. Gernay, er anlagt et Bogtrykkeri, hvori alle Officianter ere – Fruentimmer. Sættere, Correcteurer, Trykkere, – kort, alle Grader af den typographiske Armee have Skjørter paa.
Aarhuus Stifts-Tidende, 1840-09-26
Den umaadelig rige russiske Grev Demidow gifter sig i denne Tid i Florenz med Prindsesse Mathilde af Montfort, Hieronimus Napoleons (forhv. Konge af Westphalens) Datter. Ved Ægteskabskontracten har Grev Demidow sikkret sin tilk. Gemalinde efter hans Død en aarlig Rente af 250,000 Fr. og 25,000 Fri Naalepenge, foruden adskillige Godser, osv. I Paris døde forleden den fromme Søster Claire Bignon, 88 Aar gl. J 25 Aar havde hun opoffret sig for Waisenhusets Tjeneste. Henved 50,000 udsatte Børn fandt i den ædle Piges mageløse Omhu, hvad Skjæbnens Grusomhed havde nægtet dem. Hun var dem en sand Moder.
Aarhuus Stifts-Tidende, 1840-09-26
Franske Blade omtale en Mand, der, ifølge en svær Sygdom, faldt i en Tilstand, som man antog for Døden. Hans Arvinger gjorde Anstalter til hans Begravelse, og bestilte blandt andet en prægtig Kiste. Men Manden kom tillive igjen, befinder sig gandske fortræffeligt, og da man forleden forelagde ham en Regning paa de til hans Begravelse medgaaede Omkostninger, nægtede han at betale den. Meest opbragt herover var Snedkeren; forgiæves søgte han, at gjøre den Gjenopstandne begribeligt, at han dog, tidligere eller sildigere, vilde faae Kisten behov. Manden vilde ikke have sligt et Meubel staaende, men viste Snedkeren til dem, der havde bestilt Kisten. Sagen skal nu bringes for Retten, og vil rimeligviis give Anledning til underlige Debatter.
Aarhuus Stifts-Tidende, 1840-09-26
Enhver af vore Læsere vilde sikkert være fuldkommen tilfreds med den Sum, der, blot for een eneste Dag, udgjør Renten af den engelske Statsgield. Ja Renten for een eneste Time vilde allerede være et meget glimrende Udstyr, og Renten for een eneste Secund vilde for en Fattig være en meget betydelig Almisse. Den aarlige Rente beløber nemlig 31,877,000 Pd. St.
Aarhuus Stifts-Tidende, 1840-09-26
Ved Jndskibningen forleden af det neapolitanske Garde-Regiment, der hidtil havde været stationeret i Palermo, faldt Regimentskassen, som indeholdt omtrent 40,000 Piastre, overbord og har ikke været at finde siden.
Aarhuus Stifts-Tidende, 1840-09-26
I Utrecht drager en for Tiden sammesteds for Retten svævende Sag den almindelige Opmærksomhed paa sig. En Dame af den fornemste Stand, en Baronesse Taets van Amerongen, er anklaget for at have næsten paa alle mulige Maader mishandlet sit lille Barn, i den Hensigt at fremkalde dets Død, for saaledes at blive eneste Arving til en betydelig Formue.
Aarhuus Stifts-Tidende, 1840-09-26
J Paris har man nu oprettet en Høiskole forØlbryggere, hvorved der er ansat særegne Professorer i Chemie og Botanik. Underviisningen varer et Aar, og Candidaten faaer da et Diplom, hvori bevidnes, at han nu kan baade theoretisk og practisk brygge Øl. Den gode Stemning, der for Øieblikket finder Sted for Napoleon, have dHrr. Rochow og Kirch heim, Eiere af Gjæstgivergaarden zum letten Heller, i Hamborg, benyttet paa en egen Maade, idet de have vidst at forskaffe sig to Gjeder, som ere didkomne med et Skib fra St. Helen, og som de nu forevise deres Gjæster - til Erindring om Napoleon, Forleden begav det sig, at man, i de udenfor den Grimmaske Port ved Leipzig liggende Sandgrave, stødte paa en Gravhøi fra det Leipziger Slags Tid. Man fandt nogle hundrede Skeletter, tildeels endnu med Levninger af Mondurer, som viiste, at det var franske Krigere, man her havde begravet. Man fandt endogsaa Kugler, som sandsynligviis havde løst sig fra Legemerne under Forraadnelsesprocessen. Man fandt ogsaa Been, hvori Kuglerne endnu sadde fast.
Aarhuus Stifts-Tidende, 1840-09-26
Den berømte Øienlægge Gräfe i Berlin, som forkort siden døde i Hannover, efterlader den uhyre Sum af 3,600,000 preussiske Daler, som han har tjent ved sin Praxis.
Aarhuus Stifts-Tidende, 1840-09-26
J den "Mergentheimer Ameise læses Følgende: Jomfru, hvorfor kan du ikke sove, Tænk dog efter! Yngling, hvorfor vælter du dig i Sengen, Betænk dig derpaa, Matrone, hvorfor vaander du dig? Olding, hvorfor længes du saameget efter Morgenen? Da den berømte Kunstnerinde Madame Fege-EiswandThalfort i Aaret 1834 reiste berigjennem, og steg af i Svanen", og i 8 Nætter sprang 7 Gange ud af Sengen: hvad var det da, som bevægede hende dertil, hvad var det, som gjorde hende Sengen til et Helvede, Læser, hvad var det, Kan du endnu spørge? Det var - Væggelsen, Og Væggeluus taaler du Tydskland, Velan, jeg vil hjælpe dig af med det Diævelskab. Kjøb blot mit Middel. Flasken koster kun fire Groschen. Jeg er i Besiddelse af de troværdigste Attester. Een af dem er fra Sangerinden Eiche i Fulda, som jeg 7 Gange har befriet fra denne Menneskehedens Svøbe. At erholde hos Maria Wanzig fra Danzig, for Tiden i Mergentheim."
Aarhuus Stifts-Tidende, 1840-09-26
En af Stockholms respectableste Borgerrepræsentanter, Grosserer Thomas Morsing, er pludseligt død. Jnteressen for de offentlige Anliggender veeg den næste Dag gandske og aldeles for den Bestyrtelse, som dette Dødsfald foraarsagede. Det vil spores dybt i Børsens Affairer, da blot et Par Huse kunne ansees at staae fremfor ham i vidtudstrakte Handelsrelationer. Og dobbelt beklageligt er det, at Hr. Morsings Affairer ville foranledige en stor Concurs.
Aarhuus Stifts-Tidende, 1840-09-26
Paa den svenske Rigsdag har Bondestanden, sat en mærkelig Sag igjennem angaaende Fruentimmernes Arveret. Det blev nemlig med 58 St. mod 31 antaget, at Qvinden bør gaae i lige Arv og have lige Rettigheder med Manden.
Aarhuus Stifts-Tidende, 1840-09-26
Paa Langeland, i Nærheden af Rudkjøbing, er stiftet en "baptistisk Menighed. Nylig bleve 8 Personer døbte i Stranden ved Pilelykkegaard, i Cimmerbolle Sogn. Stifteren af Samfundet og Døberen er en Hamborger, der har en Ledsager med sig som Tolk, der forhen har været der og prædiket for de Troende".
Aarhuus Stifts-Tidende, 1840-09-26
Middelfart Veirmølle er afbrændt i forrige Uge. Jldens Aarsag formodes at være Selvantændelse, da Møllen var i fuld Gang, hvorved Vingerne afgave et rædsom skjønt Syn. Det kongl. Gods Aagaard var til Auction i Torsdags. Høieste Bud, 97000 Rbd., gjorde Hr. Proprietair Schou til Kjolbyegaard, og det næsthøieste Hr. W. Hastrup. (A. Av.) Bestyreren af Apotheket i Herning, Cand. pharm. strup. (A. Av.) Bestyreren af Apotheket i Herning, Cand. pharm. Gundorph. er ved Overretten dømt i 50 Rd. Mulct for ikke at have iagttaget de ved Lovg. foreskr. Regler med Hensyn til Salg af Gift.
Aarhuus Stifts-Tidende, 1840-09-26
Ved samme Ret er Chr. Jensen af Fjeldsted, der tiltaltes for at have sat Jld paa sit Huus, bleven frikiendt for videre Tiltale. Ogsaa i Ringkjøbing Amt oprette Landmændene, et Assurancesselskab for Meubler og Effecter.
Aarhuus Stifts-Tidende, 1840-09-26
Paa en Herregaard i Vensyssel har en Karl forsøgt at aflive sig, først ved Strikken og dernæst ved en Ragekniv, men intet af Forsøgene lykkedes. (Aalb. Av.)
Aarhuus Stifts-Tidende, 1840-09-26
Udfor gl. Skagen er strandet en Stettiner Brig fra Rewcastle med Steenkul, J Skanderborg Slotskirke blev ved Hr. Provst Basse fra Kjorup Onsdagen den 16de Septbr. copulerede: Hr. Procurator Jens Christian Calundan, og Gjæstgiverinde Karen Marcussen f. Engerslew.
Aarhuus Stifts-Tidende, 1840-09-26
Reisende. Med Jahnsens Paquet fra Kjøbenhavn: Toldforvalter Lund m. Datter, Mad. Calludan, Jomfruerne Rømer, Svendsen og Rindom, Handelsbetjenterne Ammisbøll og Jensen, Strømpevæver Sandberg, Slagter Gotlieb. Med Anholms Paanet til Kjøbenhavn: Fru Overkrigscommissairinde Elmquist med Søn: Student Harald Elmquist.
Aarhuus Stifts-Tidende, 1840-09-26
Bekjendtgjørelser. Efter Reqvisition fra det Kongelige Stiftamtmandskab, grundet paa det Kongelige Rentekammers Ordre, foretages Licitation paa Aarhuus Raadstue Fredagen den 2den October førstkommende, om Formiddagen Kl. 8, over Leverance af 4,896 Tdr. Havre, 33,750 Lpd. Høe og 30,000 Lpd. Halm til Hs. Kongelige Høihed Prinds Frederik Ferdinands Regiment lette Dragoner, i Tidsrummet fra 1ste October d. A. til 28de Februar 1841. Conditionerne kunne erfares her paa Contoiret. Aarhuus Byfogedcontoir, den 16de September 1820. Fleischer.
Aarhuus Stifts-Tidende, 1840-09-26
Da der ikke ved de foregaaende Auctioner skeete noget antageligt Bud paa Vagtmester Skabelunds eiende Sted No. 207 paa Studsgade heri Staden, saa bliver bemeldte Eiendom nu, efter Reqvirenten Politiassistent Procurator Nielsens Reqvisition, stillet til en fjerde Auction, som afholdes i Stedet Fredagen den 9de October førstkommende, om Formiddagen Kl. 11, og vil Salg da blive iværksat uden flere Auctioners Afholdelse. Conditionerne, der ere meget favorable for Kjøberen, ere forinden til Eftersyn hos Reqvirenten. Aarhuus, den 25de Septbr. 1840. Fleischer.
Aarhuus Stifts-Tidende, 1840-09-26
Tirsdagen den 29de dennes, om Eftermiddagen Kl. 2, lader Hr. Tobaksfabriqveur Sigumfeldt heri Byen, paa Grund af Bopæls Forandring, ved Auction, der afholdes i hans iboende Gaard No. 647 paa Vestergade, bortsælge en betydelig Deel Ind= og Udboe, hvoriblandt: et Mahogni=Chatol med Skab hvori er anbragt et 12 Dages Stueuhr med Sangværk, et Mahogni=Hjørneskab, 2 store Speile af heelt sleben Glas i Mahogni=Ramme og tilhørende Mahogni=Consolborde, flere mindre Speil tildeels i Mahogni=Rammer, 1 Birketræes Divan med 12 dito Stole, Sengesteder, hvoriblandt et med Mahogni Himmel, 1 Fyrretræes Linnedskab, 5 a 600 Lod forarbeidet Sølv, største Delen kjøbenhavnsk Prøve, hvoriblandt en moderne Kaffemaskine, Theepotter, Lysestager, Spise Fiske=, Kage= og Potageskeer, flere pletterede Sager, hvoriblandt Arm- og Spillestager, Porcellain og Steentøi, hvoriblandt et stort udmærket fiin complet Porcellains=Theeservice med forgyldte Zirater, et Bornholms 8te Dages Stueuhr i Futteral, 2de Jern Kakkelovne, Sengeklæder, Linned og Dækketøi, 1 Kobber=Grubekjedel, paa 3 Tønders Rum, samt diverse andet Kobbertøi, hvoriblandt 2 Theemaskiner, Kasseroller, Gryder &c. Endvidere et complet og solid Tobaksfabriks Inventarium, en Boutik=Indretning, endeel tydske og danske Bøger, med meget mere. Hvilket herved til Liebhaveres Efterretning bekjendtgjøres. Aarhuus, den 7de Septbr. 1840. Fleischer. Ved samme Auction bortsælges tillige en firesædig Kareth.
Aarhuus Stifts-Tidende, 1840-09-26
Mandagen den 5te October førstkommende, Kl. 9 Formiddag, bortsælges ved Auction i Holberg Præstegaard. det Boet efter afg. Provst Sundorff tilhørende Jnd og Udboe samt Besætning, bestaaende af Sengesteder, Borde, Stole, Speile, Skabe, Kakkelovne, Kjøkken= og Bryggersredskaber, hvoriblandt en stor Kobber Grubekjedeel, Folkesenge, Seletøi, Vogne, Plouge, Harver, Heste, Køer, Qvier og Faar m. m. m., hvilket herved paa Vedkommendes Vegne bekjendtgjøres. Obel. Bidstrup, den 23de Septbr. 1840.
Aarhuus Stifts-Tidende, 1840-09-26
Onsdagen den 30te September førstkommende, ladet Hr. Proprietair Strange til Julianelyst i den ham tilhørende Kollerup Skov ved Auction bortsælge omtrent 150 Rummere af Bøge paa Roden, for en Deel tjenlige til Gavningstræe. Vederhæftige Kjøbere gives Credit til 11te December førstkommende. Auctionen begynder Kl. 10 Formiddag. Man samles i den sydvestlige Side af Skoven. Hvilket herved bekjendtgjøres. Woer og Rim Herreders Contoir i Horsens, den 16de September 1840. Bernth. Dersom Jngen forinden kan legitimere sin Eiendomsret til 3de ved Havnens søndre Side i en lang Række af Aar henliggende Møllestene, da vil disse, overeensstemmende med Havne-Reglementet og efter Overeenskomst med Auctionsdirecteuren, blive bortsolgt ved offentlig Auction Tirsdagen den 6te October næstkommende, Formiddag Kl. 11, til Jndtægt for Havnekassen.
Aarhuus Stifts-Tidende, 1840-09-26
Havne-Commissionen i Aarhuus, den 19de September 1820.
Aarhuus Stifts-Tidende, 1840-09-26
Fredagen den 9de October næstkommende, Kl. 10 Formiddag, bliver i Stervboestedet efter Enkeprovstinde Krøyer i Grenaae, afholdt Auction over endeel af Dennes Efterladenskaber, saasom: Sengeklæder, noget Linned, Glas, Porcellan, et 8te Dages Stueuhr, Commoder, Speile, Kakkelovne, Sengesteder, Borde, Stole, en Sopha, Skabe, Messing og Kobbertøi, en Grubekjedel, Jern= og Træfang m. m.; hvilket bekjendtgjøres til Lysthavendes Efterretning. Grenaae Byfogedcontoir, den 24de Septbr. 1840. Aagaard.
Aarhuus Stifts-Tidende, 1840-09-26
Ved Auctionen paa Meilgaard den 13de October 1840 og følgende Dage, bortsælges tillige circa 50 Favne Birkebrænde, opsat ved Treaae Mølle. Den til Tirsdagen den 13de October dette Aar berammede Auction over Estrupgaard, ved Eistrup i Asserg. Sogn, bliver herved tilbagekaldt, da Gaarden er solgt underhaanden til Hr. Proprietair Walther. Eistrupgaard, den 23de Septbr. 1040. Færch. Greditorerne i Stervboerne efter: 1) Enkemadame Charlotte Emirenze Møller, 2) Jndsidder Hans Nielsen Frederiksen og Huaf Søebye; strue Maren Cathrine Nielsdatter af Homoe; 3) Huusmand Laurs Jørgensen af Thiirstrup; 4) Huusmandsenke Christiane Johannesdatter, af Søebye; 5) Ungkarl Niels Sørensen Høegh af Allelev; 6) Tjenestepige Severine Gregersdatter af Handrup; 7) Huusmandsenke Ane Pedersdatter af Deiret; 8) Jndsidderenke Anne Christine Christensdatter af Stødou; indkaldes herved med 12 Ugers Varsel til at anmelde og beviisliggjøre deres Fordringer for undertegnede Skifteforvalter. Sønder & Mols Herreders Contoir i Ebeltoft, den 24de September 1840. Stephensen.
Aarhuus Stifts-Tidende, 1840-09-26
Ved Proclama af Dags Dato, som snarest muligt bliver læst i vedkommende Over= og Underret, ere Creditorerne i Stervboet efter afdøde Jomfrue Louise Petrine Hylleborg Stub af Peerstrup, indkaldte med 12 Ugers Varsel til at anmelde og beviisliggjøre deres havende Krav for undertegnede Skifteforvalter; hvilket herved endvidere bekjendtgjøres. Sønder & Mols Herreders Contoir i Ebeltoft, den 24de September 1840. Stephensen.
Aarhuus Stifts-Tidende, 1840-09-26
Creditorerne i Stervboet efter afdøde Huusmand Erick Abrahamsen af Gjesing, indkaldes herved med 12 Ugers Varsel, til for mig som Skifteforvalter, at anmelde og bevise deres Fordringer. Rougs &c. Herredscontoir i Randers, den 15de September 1840. A. L. Reiersen.
Aarhuus Stifts-Tidende, 1840-09-26
Herved bekjendtgjøres, i Henhold til det Kongelige Rentekammers Skrivelse af 31te August forrige Aar, at Veien som hidtil har gaaet fra Gosmer igjennem Præstholm Præstegaard til Halling, er fra denne Maaneds Udgang aflagt, og at Passagen gaaer fra næstkommende 1ste October over den nye Vei som er anlagt sønden for bemeldte Præstegaards Mark. Hads & Ring Herredscontoir, den 22de Septbr. 1840. Lanng. Hørgarn, spunden paa Maskine, i forskjellige Fiinheder, faaes hos H. C. Bursche.
Aarhuus Stifts-Tidende, 1840-09-26
Ægte Jeltservand, paa hele og halve Dunker, faaes villig hos, H. C. Bursche.
Aarhuus Stifts-Tidende, 1840-09-26
Horfroe kjøbes til de høieste Priser, dog kun i tørre og velrensede Vare. Marcus G. Bech.
Aarhuus Stifts-Tidende, 1840-09-26
Water-Tvist, bleget og ubleget, af udmærket god Qvalitee, fra No. 8 til 30, er i disse Dage arriveret directe fra Manchester, og sælges saavel i større som mindre Partier, til nedsatte. Priser, hos J. F. W. Rose.
Aarhuus Stifts-Tidende, 1840-09-26
Bomulds=Lysegarn, bleget og ubleget, saavel i Pakker som i Nøgler, er ligeledes arriveret, og sælges til nedsatte Priser hos J. F. W. Røse.
Aarhuus Stifts-Tidende, 1840-09-26
Friske Citroner kan faaes igjen til billige Priser F. W. Røse.
Aarhuus Stifts-Tidende, 1840-09-26
Trykt i Aarhuus Stiftsbogtrykkerie. Paa Grund af flere Misbrug forbydes herved fra 1ste October d. A. al Brænde= og Pindesamling i samtlige Marselisborg underliggende Skove, for Enhver som et dertil er forundt specielt Adgangskort, men saadanne, gjældende for forestaaende Vinter, kunne gratis erholdes af enhver virkelig Trængende, der melder sig her paa Gaarden næste Torsdag den 24de d. M. fra Kl. 3 til 6 Eftermiddag og ved Attest, enten fra Fattigcommissionen, eller en bekjendt paalidelig Mand i Aarhuus, beviser sin Trang. Dog meddeles kun Fruentimmer og Børn Tilladelsen. - Enhver som efter 1ste October findes i Skoven uden sligt Kort, bliver anholdt og straffet efter Anordningerne. Marselisborg, den 18de September 1820. Ungerslew. R. G. Tommerup.